open-index/open-wikipedia-markdown huggingface dataset:
Helge Skirbekk

**Helge Skirbekk** (født 7. oktober 1971) er en norsk medisinsk sosiolog. Han er professor ved OsloMet. 

Skirbekk har også bistillinger som forsker ved Universitetet i Oslo, og professor II ved Lovisenberg diakonale høgskole. Han leder også den norske Hjernerystelsesforeningen.

Tidligere har Skirbekk hatt flere stillinger ved Det medisinske fakultet ved Universitetet i Oslo. Han har vært universitetsstipendiat, forsker og kommunikasjonslærer ved Avdeling for medisinske atferdsfag, postdoktor ved Senter for medisinsk etikk, og førsteamanuensis ved Avdeling for helseledelse og helseøkonomi. 

Hans forskning og undervisning dreier seg særlig om tillitens betydning i helsevesenet, og i samfunnet generelt. Skirbekk har også forsket på helsekompetanse, helseledelse, brukermedvirkning, kliniske prioriteringer, helseprofesjoner og kommunikasjonsutfordringer. 

I 2008 disputerte han ved Det medisinske fakultet ved Universitetet i Oslo. Doktoravhandlingen kalte han *The patient's trust: Qualitative studies and theoretical analyses of trust in general practice consultations*. Her lanserte han begrepet tillitsmandater. Ved hjelp av dette begrepet beskriver han hvordan pasienten gir legen fullmakt til å utøve sitt skjønn overfor pasienten. Tillitsmandater brukes for å kategorisere graden av åpenhet i tillitsforholdet.

I 2012 ga han ut boken *Tillit i Norge* sammen med Harald Grimen. Boken inneholder tverrfaglige bidrag om norske og nordiske tillitsforhold. Blant bidragsyterne er Onora O'Neill, Gunnar Skirbekk, Dag Wollebæk, Erik Oddvar Eriksen og Lars Hertzberg.

Skirbekk har også journalistisk bakgrunn og har bidratt med kronikker og intervjuer for blant annet *[[Aftenposten]]*, *[[VG]]*, *[[NRK]],* *[[Hjemmet (ukeblad)|Hjemmet]]*, *[[Nordlys (avis)|Nordlys]]*, *[[Bergens Tidende]]*, *[[Vårt Land]]*, *[[Klassekampen]]*, *Liberalisten Gamle Oslo*, *[[Nationen]]*, *[[Tidsskrift for Den norske lægeforening]]* og *[[Dagens Medisin]]*. 

## Eksterne lenker
* Presentasjon av Helge Skirbekk på nettsidene til Universitetet i Oslo, besøkt 24. mars 2019. 
* Presentasjon av Helge Skirbekk på nettsidene til Lovisenberg diakonale høgskole, besøkt 25. mars 2019.
* Presentasjon av Helge Skirbekk på nettsidene til OsloMet, besøkt 10. januar 2023
* Helge Skirbekk, Anne-Lise Middelthon, Per Hjortdahl, Arnstein Finseth: ''Mandates of Trust in the Doctor–Patient Relationship''; omtale av artikkelen på nettstedet Qualitative Health Resarch (artikkelen ble publisert i 2011). Besøkt 24. mars 2019.
Assosiativ lov

En **assosiative lov** er i matematikk et teorem eller et aksiom sier at en binær operasjon er assosiativ. En **assosiativ** operasjon tillater at parenteser kan plasseres fritt i et uttrykk der operasjonen utføres flere ganger i en sekvens.   Addisjon av reelle tall er et eksempel på en assosiativ operasjon, der ( 2 + 3 ) + 7 = 2 + ( 3 + 7 ).  Subtraksjon er derimot ikke assosiativ, siden ( 7 - 2 ) - 3 ikke er lik 7 - ( 2 - 3 ). 

Generelt vil parenteser bestemme rekkefølgen som ledd i en sammensatt operasjon skal utføres i.  For å regne ut uttrykket

:(3 + 2) + (7 + 3) \, 

skal en først legge sammen (3 + 2), deretter (7 + 3) og så til slutt summere resultatene for de to parentesene.  I sammensetninger av en assosiativ operasjon kan en utføre operasjonene i vilkårlig rekkefølge, så lenge rekkefølgen til leddene ikke endres.  Endring av rekkefølgen er knyttet til egenskapen kommutativitet, som ikke må forveksles med assosiativitet.

En algebraisk struktur som inneholder en assosiativ operasjon kan omtales som en *assosiativ struktur*. 

Assosiativitet er en fundamental egenskap til mange operasjoner, og egenskapen blir ofte postulert i aksiomer som definerer operasjonen.  Dette gjelder for eksempel for kroppsaksiomene for addisjon og multiplikasjon av reelle tall.  

## Formell definisjon
En binær operasjon  * på en mengde *S* er *assosiativ* dersom

:(x * y) * z = x * (y * z) \qquad \mbox{for all } x,y,z \in S. 
 
Dersom en binære operasjonen uttrykkes som en funksjon *f(x,y)*, så vil operasjonen være assosiativ hvis og bare hvis funksjonen har egenskapen *f(f(x,y),z)* = *f(x,f(y,z))*.  Operasjonen multiplikasjon kan for eksempel skrives som funksjonen *f(x,y) = xy*.     

## Eksempler

### Aritmetikk

* Addisjon og multiplikasjon av reelle og komplekse tall er assosiativ.

* Divisjon og subtraksjon er ikke assosiative operasjoner.  

### Matematikk generelt

* Operasjonen å ta unionen av to mengder er assosiativ.  Det samme gjelder for snittet:

: 
\left.
\begin{matrix}
(A\cap B)\cap C=A\cap(B\cap C)=A\cap B\cap C\quad
\\
(A\cup B)\cup C=A\cup(B\cup C)=A\cup B\cup C\quad
\end{matrix}
\right\}\mbox{for alle set }A,B,C.


* Kryssproduktet av to vektorer i **R**3 er ikke assosiativt.  Generelt vil

:
(\mathbf{u} \times \mathbf{v} ) \times \mathbf{w}  
\neq \mathbf{u} \times ( \mathbf{v} \times \mathbf{w} ),  
 

når **u**, **v** og **w** er vektorer i **R**3.

## Assosiativitet i matematiske strukturer

* Gruppeoperasjonen i en gruppe er assosiativ.

* I en kropp er både addisjon og multiplikasjon assosiative.  Det samme gjelder for en ring.

* I en algebra er multiplikasjonen ikke nødvendigvis assosiativ.

*  Vektoraddisjon i et vektorrom er assosiativ.    

## Se også

* Distributiv lov
* Kommutativ lov

## Referanser





## Litteratur

*

*
Ate

**Ate** (gresk: ἄτη) er i henhold til gresk mytologi en gudinne for ulykke, selvbedrag, og dårskap. Hun var en ånd, *daimona*, som var forbundet med uvøren og skjødesløse beslutninger og handlinger som førte helten og mennesker generelt til deres ødeleggelse eller død, som regel på grunn av hybris. Hennes makt ble motvirket av Litaiene, «bønner», som fulgte i hennes fotefar. I henhold til Homer var hennes foreldre Zevs og Hera, men i henhold til Hesiods *[[Theogonien]]* var hun en datter av Eris, en personifisering av tvisten og striden:

:*«Men forhatte Eris (Ufred) fødte smertefullt Ponos (Slit), og Lethe (Glemsomhet), og Limos (Sult), og Algoene (Smerter), fylt med gråt, Hysminai (Slåssing) og Makhai (Kamp), Phonoi (Mord) og Androktasiai (Mannsdrap), Neikea (Krangel), Pseudo-Logoi (Løgner), og Dysnomia (Lovløshet) og Ate (Undergang), som delte et annet vesen, og Horkos (Ed).»* 

I Homers *[[Iliaden]]*, nittende sang, er hun kalt for Zevs eldste datter uten at noen mor er nevnt. På Heras tilskyndelse benyttet hun sin store innflytelse på sin far slik at han sverget en ed om at en dag skulle en dødelig nedstamme fra ham som ville bli en stor hersker. Hera sørget umiddelbart for å forsinke Herakles' fødsel og bringe fram Eurysthevs' fødsel forhastet. I raseri kastet Zevs Ate ned på jorden for alltid, for aldri å kunne vende tilbake til gudenes bolig på Olympos. Ate vandret deretter rundt, tråkket på menns hoder framfor jorden, og påførte skader på de dødelige. Litaiene fulgte etter henne, men Ate var rask og løp fra dem.

*[[Bibliotheca (Pseudo-Apollodorus)|Bibliotheca]]*  hevdet at da hun ble kastet ned fra himmelen av Zevs, landet Ate på en fjelltopp i Frygia som er oppkalt etter henne. Etter å ha fulgt etter ei ku, grunnla Ilos en by som siden ble kjent som Troja.

Nonnos' *Dionysiaka*  fortelles det at på Heras tilskyndelse overtalte Ate gutten Ampelos, som var elsket av Dionysos elsket, til å ri på en okse. Ampelos falt deretter av oksen og brakk nakken.

I William Shakespeares drama *[[Julius Cæsar (skuespill)|Julius Cæsar]]* introduseres Ate som en påkalling av hevn og trussel. Markus Antonius, som sørget over Cæsars mord, forstilte seg at:

:*«And Caesar's spirit, ranging for revenge,*
:*With Atë' by his side come hot from Hell,*
:*Shall in these confines with a monarch's voice*
:*Cry «Havoc!» and let slip the dogs of war, ...»*

Shakespeare nevner Ate også i skuespillet *[[Stor ståhei for ingenting]]* når Benedikt, i referanse til Beatrice:

:*«Come, talk not of her. You shall find her the*
:*infernal Atë in good apparel...»*

I Edmund Spensers *[[The Faerie Queene]]* er en djevel fra Helvete forkledd som en vakker kvinne kalt for Ate. Det er en mulig parallell til falne engler.

## Referanser


## Litteratur
* Calasso, Roberto (1994): *The Marriage of Cadmus and Harmony*, Vintage
* Dodds, E.R. (2004): *The Greeks and the Irrational*, University of California Press.
* Grimal, Pierre (1996): ''The Dictionary of Classical Mythology'', Wiley-Blackwell, ISBN 978-0-631-20102-1. "Ate", s. 65
* Hesiod: *Theogonien*
* Smith, William (1873): «Ate» i: *Dictionary of Greek and Roman Biography and Mythology*, London
Kjetil Høngs saga

**Kjetil Høngs saga** (norrønt: *Ketils saga hœngs*) er en norrøn fornaldersaga. Den er nedskrevet i det 14. århundre og handlingen foregår i det 8. århundres Norge. Det er den første av de fire sagaene som er kalt Ramstasagaene (*Hrafnistumannasögur*) hvor handlingen foregår rundt Kjetil Høng og hans slektninger og etterkommere.

## Handling
Handlingen tar utgangspunkt i storbonden Hallbjørn halvtroll som bor på slektens hovedsete på øya Ramsta i Namdalen. Tilnavnet halvtroll henspiller på at hans mor var samisk. Hallbjørn var far til Kjetil, som i starten framstilles som en udugelig askeladd med tilnavnet «Ramstatosken». Men Kjetil vokser til og blir sterk, og sagaen varter opp med at han overvinner jotner, troll og gygrer. Tilnavnet sitt - høng - betyr hanlaks. Han får dette tilnavnet etter en vidløftig fisketur hvor han overvinner jotner. Under en dristig ferd nordover møter han samen Brune – en nærmest Odin-aktig skikkelse – og Kjetil har en affære med datteren hans, Ravnhild. Etter at Kjetil har kommet tilbake til Ramsta får han besøk av Ravnhild som setter igjen sønnen deres Grim Lodenkinn. Kjetil blir etter press fra sin far gift med en «passende» norsk pike, Sigrid. De får datteren Ravnhild.

Ved to anledninger må Kjetil gå holmgang, det vil si duellere, for å bli kvitt uønskede friere til datteren. Beskrivelsen av holmgangen vies oppmerksomhet, og er et populært tema i all sagalitteratur. Den siste holmgangen er mot berserken Framar, som Kjetil dreper. Framars sønn Bodmod er Kjetils skjoldbærer under kampen, og Bodmod gifter seg til slutt med Ravnhild.

Sagaen var med i Carl Christian Rafns samling og utgivelse av 32 fornaldersagaer i 1829-30.

## Den historiske Kjetil Høng
Handlingen i Kjetil Høngs saga med sine overnaturlige vesener er oppdiktet, men hovedpersonen regnes som en historisk person. Den islandske litteraturforskeren Finnur Jónsson skriver at «*I Hrafnista, nu Ramsta, en ø i Hálogaland, bode en gammel, kraftig slægt; nogle af dens medlemmer er knyttede til landnamsmænd på en sikkert historisk riktig måde. Af den slægt var selve landnamsmanden Ketill hæingr.*» Den Kjetil Høng som her vises til er barnebarn av sagaens Kjetil. Landnåmabok fra 1100-tallet nevner Kjetil Høng som en «*gjev mann i Namdalsfylke. Han var sønn av Torkjell Namdalsjarl og Ravnhild, datter av Kjetil hæng fra Ramsta.*» Denne Ravnhild kjenner vi også igjen fra sagaen.

## Referanser
NM i friidrett 1987

**[[Norgesmesterskapet i friidrett]] 1987** bestod av en rekke arrangementer som i løpet av kalenderåret 1987 kåret norgesmestere i friidrettsøvelsene.

Hovedmesterskapet består av de tradisjonelle baneøvelsene og ble arrangert på Nesbyen Stadion på Nesbyen i perioden 14. til 16. august. Arrangør var Nesbyen IL. Kongepokalvinnere var spydkasteren Narve Hoff og den 18 år gamle hekkeløperen Anne-Beth Hoven som begge vant sine eneste pokaler. Favorittene Ingrid Kristiansen og Trine Solberg stod på skadelisten. Knut Hjeltnes var i utlandet, mens kulestøterne Jan Sagedal og Lars Arvid Nilsen var utestengt fra deltakelse etter positive dopingprøver.

Følgende øvelser ble arrangert i tillegg til hovedmesterskapet:

* NM i hopp uten tilløp 1987 – Dokka 15. mars.
* Halvmaraton – Sandnes 5. april
* Maraton – Oslo, Bislett stadion (Oslo Maraton) 12. september
* NM i mangekamp 1987 – Byrkjelo, Byrkjelo Stadion, 23. – 24. juli, arrangør Breimsbygda IL.
* Stafetter – Lerkendal stadion, Trondheim 23. – 24. mai.
* Terrengløp – Stavanger 8. mars og Langevåg 10. oktober

__TOC__
## Kvinner
### [[100 meter]]




### [[200 meter]]




### [[400 meter]]




### [[800 meter]]




### [[1500 meter (friidrett)|1500 meter]]




### [[3000 meter]]




### [[5 000 meter (friidrett)|5000 meter]]




### [[Halvmaraton]]




### [[Maraton]]




### 2 km terrengløp




### 6 km terrengløp




### 10 km terrengløp




### [[100 meter hekk]]




### [[400 meter hekk]]




### [[4 x 100 meter stafett]]




### 4 x 400 meter stafett




### 4 x 800 meter stafett




### [[1000 meter stafett]]




### [[Høydehopp]]




### [[Lengdehopp]]




### [[Spydkast]]




### [[Diskos]]




### [[Kulestøt]]




### [[Sjukamp]]




## Menn

### [[100 meter]]




### [[200 meter]]




### [[400 meter]]




### [[800 meter]]




### [[1500 meter (friidrett)|1500 meter]]




### [[5 000 meter (friidrett)|5000 meter]]




### [[10 000 meter (friidrett)|10000 meter]]




### [[Halvmaraton]]




### [[Maraton]]




### 3 km terrengløp




### 10 km terrengløp




### 20 km terrengløp




### [[110 meter hekk]]




### [[400 meter hekk]]




### [[3000 meter hinder]]




### [[4 x 100 meter stafett]]




### 4 x 400 meter stafett




### 4 x 1500 meter stafett




### [[1000 meter stafett]]




### [[Høydehopp]]




### [[Lengdehopp]]




### [[Stavsprang]]




### [[Tresteg]]




### [[Spydkast]]




### [[Diskos]]




### [[Kulestøt]]




### [[Sleggekast]]




### [[Tikamp]]




## Referanser


## Kilder
* friidrett.no: Norske mesterskap
* Jan Hedenstad, Arvid Eriksen (red.) *Sportsboken 1987/88*, s. 277-87. VG. ISBN 82-90773-00-5.
Saturns heksagon

**Saturns heksagon** er et vedvarende heksagonalt bølgemønster i skyene på Saturns nordpol. Heksagonen roterer rundt den nordlige polarvirvelen ved ca. 78°N. Den ble oppdaget av *[[Voyager 1]]* i 1980 og bekreftet av ''Cassini'' i 2006.

Hver av de rette sidene på det heksagonale skymønsteret er omtrent &nbsp;km lange, noe som gjør dem lengre enn diameteren på jorden. Hele strukturen roterer med en periode på , det samme som planetens radioutstråling som antas å være lik rotasjonen til planetens indre. Formasjonene forflytter seg ikke i lengdegrad som de andre skyene i den synlige atmosfæren.

## Bildegalleri

Fil:Saturn N. polar hexagon W00077335.jpg|Foto 27. november 2012, 630,000 km unna ved 938 nm (nær-infrarødt)
Fil:Saturn north polar hexagon 2012-11-27.jpg|Heksagonen fotografert 27. november 2012
Fil:Saturn north polar vortex 2012-11-27.jpg|Nærbilde av den nordlige polarvirvel 27. november 2012
Fil:Spring Unveils Saturn's Hexagon.gif | Animasjon av heksagonen, 10. desember 2009.


## Referanser
;Litteraturhenvisninger




;Øvrige referanser




## Litteratur
*
*
*
*
Oluf Steen Julius Berner

**Oluf Steen Julius Berner** (født 23. september 1809 i Laurvig, død 13. september 1885) var en norsk assessor og politiker.

Oluf Berner ble født i 1809 i Laurvig som sønn av handelsmannen Joachim Berner og Karen Christine Berner, født Blom. Han giftet seg i 1840 med Marie Lovise Falkenberg, datter av Christian Bugge Falkenberg (1781–1848) og Lovise Augusta (1791–1840), født Linaae. Paret hadde et barn, Carl Christian Berner, som ble en kjent politiker. Han ble født i 1841, men Marie Lovise døde i barsel. Oluf Steen Julius Berner giftet seg igjen i 1846 i Kragerø med Christiane Sofie Rømer (1812–1850). Med Aase Jensdatter Hennum fikk han datteren Marie Ottea i 1845.

Fra 1844 til 1849 var Berner byfogd i Molde. Berner ble valgt inn på Stortinget i Stortingsvalget 1853 som representant for Christiansand. Han arbeidet som assessor i Kristiansand. Han satt en periode på Stortinget.

## Referanser


## Eksterne lenker
* 
*  Katalog til arkiv etter overrettsassessor O.S.J. Berner hos Statsarkivet i Kristiansand
Haagen Ludvig Bergh

**Haagen Ludvig Bergh** (født 24. februar 1809, død 10. mars 1863) var en norsk kapellan, sogneprest og politiker. 

Han var sønn av megler Johannes Bergh og Maria Riis. I 1827 tok han examen artium, og i 1828 examen philosophicum *cum laude*. I 1830 tok han teologisk eksamen med *haud illaudabilis*.

Bergh ble valgt inn på Stortinget første gang i 1844 for Hedemarkens amt. 
Han ble gjenvalgt i Stortingsvalgene i 1847, 1850, 1853, 1856, 1859 og 1862, de to siste periodene for Smaalenenes amt.

Haagen Ludvig Bergh ble gift med Christine Fredrikke Doderlein i 1832. Disse fikk seks barn. Etter hennes død ble han gift med Anne Marie Louise Astrup (1822–1888), datter av politikeren Nils Astrup. Paret hadde en sønn og en datter.

## Referanser


## Kilder
*Bernt Moe: ''Biographiske Efterretninger om Eidsvolds-Repræsentanter og Storthingsmænd i Tidsrummet 1814–1845'', s. 28.

## Eksterne lenker
*
Ullmyrklegg

**Ullmyrklegg** (*Pedicularis dasyantha*) er en flerårig urt i snylterotfamilien.

Planten vokser alene, altså ikke sammen med andre av samme art. Den er 10&ndash;15&nbsp;cm bred, og har en kraftig pælerot med bladrosett. Opp fra rosetten stikker én eller flere blomsterstengler. Stenglene er 10&ndash;15&nbsp;cm lange og tett dekket med hvite, ullaktige hår. Blomsterfargen varierer fra hvit til mørk purpur.

Ettersom den er en halvparasitt må den vokse der vegetasjonen er ganske tett, ofte i heier med reinrose og kantlyng. Det antas at den på Svalbard snylter på reinrose. Andre myrkleggarter bestøves av humler, men disse insektene mangler på Svalbard, så fluer utfører sannsynligvis bestøvningen.

Utbredelsen omfatter Svalbard, der den kun finnes på Spitsbergen. Videre finnes arten på Novaja Semlja og fastlandet innenfor, og på den vestlige delen av Tajmyrhalvøya.

Ullmyrklegg tilhører et artskompleks av fire nærstående arter. *P. alopecuroides*, *P. dasyantha* og *P. lanata* er til sammen nærmest sirkumpolart utbredt i Arktis, mens *P. pallasii* vokser ved Sibirs stillehavskyst. 

## Litteratur
* 

## Eksterne lenker
* 

* Svalbards flora - ''Pedicularis dasyantha'' (Trautv.) Hadac (velg engelsk tekst for en fyldigere beskrivelse)
Friidrett under Sommer-OL 1900 – Stavsprang menn

**Stavsprang** for menn var en av sju hoppøvelser i friidrett under Sommer-OL 1900 i Paris. Åtte deltakere fra fem nasjoner deltok i stavsprangkonkurransen som ble avviklet 15. juli 1900.

Det var kraftige protester fra det amerikanske laget på grunn av at konkurransen var på en søndag. Tre av de beste amerikanske hopperne hadde fått beskjed at de kunne hoppe dagen etter og få med de resultatene i konkurransen. Med de franske arrangjørene bestemte at det var resultatene på søndagen som gjaldt. De to amerikanerne som deltok i konkurransen var egentlig ikke stavhoppere, Baxter hadde akkurat vunnet høydehopp og besløt seg for å delta i stavhoppkonkurransen.

## Rekorder
Gjeldende rekorder før lekene i 1900:

*(*)* uoffisielt

Irving Baxter tangerte den olympiske rekorden 3,30 meter.

## Resultater

Baxter, var fremst høydehopper men til tross for det og at han akkurat hadde vunnet høydekonkurransen vant han også stavesprang. De tre beste klarte alle 3,10 og siden 3,20 men Andersen klarte ikke 3,25 men det gjorde de to amerikanske hopperne. Baxter var den eneste som klarte 3,30.

## Kilder
* International Olympic Committee.
* De Wael, Herman. *Herman's Full Olympians*: "Athletics 1900".  Accessed 18 March 2006. Available electronically at Athletics 1900 .
*
Ditlef Hvistendahl Christiansen

**Ditlef Hvistendahl Christiansen** (født 29. mars 1865 i Tønsberg, død 1. juli 1944 i Oslo) var en norsk jurist, embetsmann og høyesterettsdommer.

Ditlef Hvistendahl Christiansen ble født i Tønsberg som sønn av Mathilde Georgine Hvistendahl (1834-1911) og skipsreder Johan Henrik Christiansen (1823-1904). Hans bror var advokat Johan Henrik Christiansen (1867-1953). I 1898 giftet han seg med Antonette Zimmer (1874-1962). Deres sønn Hans Zimmer Christiansen (1904-1991) var regiondirektør i NSB.

Han tok examen artium i 1883 og gikk ut fra Det Kongelige Fredriks Universitet i 1888 med graden cand.jur. Etter utdannelsen arbeidet han som rådgiver i Arbeidsdepartementet og fra 1894 i Justisdepartementet. Han var dommer i Oslo tingrett fra 1900 frem til han ble utnevnt som høyesterettsdommer i 1911. En stilling han holdt til han gikk av med pensjon i 1936. Fra 1927 var han også medlem i den norske arbeidsretten.

Han var styremedlem i Den Norske Dommerforening og fra 1919-1929 varamedlem i det norske Forsikringsrådet. 

## Referanser
Oluf Boesen

**Oluf Boesen** (også skrevet **Ole Boesen**) (født 1583 på Sjælland, død 1646 i Oslo) var en dansk teolog og biskop av Oslo fra 1639 til 1646.

I 1611 ble han rektor i Oslo etter magister Poul Thrane, og 1615 tok han magistergraden ved Københavns Universitet. I 1618 etterfulgte han magister Abraham de Gardes som *lector theol.* ved Oslo skole. I 1636 ble han den første professor i teologi ved det gymnasium som Christian IV opprettet i Christiania det året. I 1639 etterfulgte han sin svoger, magister Niels Simonsen Glostrup, som biskop av Oslo og Hamar stift, etter å ha bistått svogeren i bispegjerningen siden dennes sykdom i 1638.

Han var første gang gift med Magdalene, datter av sogneprest i Oslo Thomas Lagesen, og skal ha hatt 12 barn, men bare en datter overlevde til voksen alder. Med sin andre hustru Bodil, datter av skriver på Bremerholm Anders Hansen (Wincke) og enke etter organist og kannik i Roskilde Villum Dop, hadde han en sønn. Denne sønnen ble oppkalt etter morens første ektemann.

## Litteratur
*Oluf Boesen i Dansk biografisk leksikon
Henning Podebusk

**Henning Podebusk** (født på Rügen, død 1388) var en tysk-dansk drost som gikk i Valdemar Atterdags tjeneste i 1350 da sistnevnte oppholdt seg i Nord-Tyskland.

Podebusk tilhørte en av Rügens gamle adelsfamilier, en sidegren av den opprinnelig slaviske fyrsteslekten **Putbus**. I 1353 var han viktig i forhandlingene som resulterte i at Johan den milde ga fra seg Nykøbing slott, og i 1360 deltok han i riksforsamlingen i Kalundborg. Samme år ble Skåne gjenerobret, og i 1361 deltok han i kong Valdemars hærtokt til Gotland som kulminerte i det blodige slaget ved Visby, som etterpå ble brannskattet. I 1365 satt Podebusk som *gældker*, dvs. styrer i Skåne som avla regnskap for drosten. At Podebusk gjorde karriere fordi han var bror til kong Valdemars frille Tove, er helt uhistorisk, spesielt siden Tove var frillen til Valdemar den store.

Våren 1368 angrep 37 skip og to tusen menn fra hansabyene Danmark og underla seg København som deretter ble ødelagt. I juli samme år brøt svenske og tyske tropper inn i Skåne, Sønderjylland og Norge, og kong Valdemar måtte rømme utenlands. I denne kaotiske tiden stod Henning Podebusk for styret i Danmark («høvedsmann for Danmark»), til han fikk i havn fredsavtalen i Stralsund, underskrevet 24. mai 1370. Denne avtalen mellom Valdemar Atterdag og hansabyene sikret at kongen kunne vende tilbake til Danmark, og satte punktum for «den store krig mot Hansaen» (1367-70).

I 1375 døde kong Valdemar, og alt i desember samme år mottok Podebusk Holbæk slott, oppført av kong Valdemar Seier på 1200-tallet, i len av Valdemar Atterdags datter, dronning Margrethe 1. Da tronarvingen, Margrethes sønn Olav Håkonsson, døde ung i 1387, var det Henning Podebusk som sikret hennes posisjon som enkedronning. I oktober 1388 omtales hans kone som enke. Paret hadde 4 sønner:
* Tetz Podebusk, biskop i Odense (død 1400).
* Brantho (eller Brand) Podebusk, oppkalt etter sin farfar Brantho, døde tidlig.
* Johan eller Hans Podebusk, gift med en dansk adelsdame.
* Predbjørn Podebusk, gift med en dansk adelsdame.

Henning Podebusk har etterslekt i Norge gjennom adelsslekten Kruckow i Luster i Sogn. 

## Referanser
Robert Rydberg

**Robert Kwick Rydberg** (født 15. november 1964) er en norsk romanipolitiker, aktivist og språkforsker. Han har siden tidlig 1990-tallet vært engasjert i norsk og internasjonal innsats for romfolk. Han har også fungert som talsperson og representant for romfolk fra blant annet Slovakia og Romania.

### Utnevnelser og verv
* Ambassadør og minoritetsekspert for World Roma Federation siden mai 2013
* Medlem av IRU/International Romani Union Presidium 2016–2017 

## Referanser
Archaeoattacus malayanus

***Archaeoattacus malayanus*** er en sommerfugl som hører til familien påfuglspinnere (Saturniidae).

## Utseende
En svært stor (vingespenn 180-200 millimeter), rødbrun påfuglspinner med sigdformede vinger, svært like på artene i slekten *[[Attacus]]*. Hver vinge har et trekantet, gjennomsiktig "vindu". Denne arten er forholdsvis mørk brun, vingenes ytre del med et tydelig, rosa skjær. Vingenes gjennomsiktige trekanter er smale, i forvingen er det W-formet, hvitt tverrvånd i den indre delen, spissene av dette når ut til den gjennomsiktige flekken. I bakvingen er det et buet, hvitt bånd som avgrenser et brunt midtfelt, resten av vingen er grårosa.

## Levevis
Larvene lever på ulike slags busker og trær. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.

## Utbredelse
Arten finnes i det sørøstlige Kina, Malaysia, Laos og Kambodsja.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae – 59 slekter med ca. 500 arter. Muligens en parafyletisk gruppering.
************** Slektsgruppen Attacini – inneholder mange svært store arter
*************** Slekten *[[Archaeoattacus]]* Watson, 1914
**************** *Archaeoattacus malayanus* Kurosawa & Kishida, 1984

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.
* Bilder av arten

## Eksterne lenker
* 
* Saturniidae Web - *Archaeoattcus*. Med bilder av de fleste artene http://www.saturniidae-web.de/Archaeoattacus.htm
Attacus taprobanis

***Attacus taprobanis*** er en sommerfugl som hører til familien påfuglspinnere (Saturniidae).

## Utseende
En meget stor (vingespenn ca. 170-180 millimeter), rødbrun påfuglspinner med sigdformede forvinger, særlig hos hannen, som er spinklere og mer smalvinget enn hunnen. Hos denne arten er vingene nokså mørkt rødlig brune, tverrbåndet er tydelig rosa, men med lite hvitt, vingenes gjennomsiktige flekker er smalt trekantede hos hannen, store og dråpeformede hos hunnen, på forvingen er det i tillegg en ganske smal, liten flekk foran den store.

## Levevis
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.

## Utbredelse
Arten lever i det sørlige India og er dermed den eneste arten i slekten *[[Attacus]]* på det asiatiske fastlandet, bortsett fra den vidt utbredte atlasspinneren (*Attacus atlas*).

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae – 59 slekter med ca. 500 arter. Muligens en parafyletisk gruppering.
************** Slektsgruppen Attacini – inneholder mange svært store arter
*************** Slekten *[[Attacus]]* Linnaeus, 1767 
**************** *Attacus taprobanis* Moore, 1882

## Kilder
* Bilder av arten

## Eksterne lenker
* 
* Saturniidae Web - *Attacus taprobanis*. Med bilde av arten http://www.saturniidae-web.de/Attacus%20taprobanis.htm
Ernst Günther I av Slesvig-Holsten-Sønderborg-Augustenborg

**Ernst Günther**, hertug av Slesvig-Holsten-Sønderborg-Augustenborg (1609–1689), var en sønderjysk hertug av den oldenborgske slekt, barnebarn av Hans den yngre av Sønderborg. Han grunnla hertugslekten Augustenborg. 

## Liv
Ernst Günther ble født 14. oktober 1609 på herregården Haus Beck ved Minden i Westfalen. Han var tredje sønn av den avdelte hertug Alexander av Slesvig-Holsten-Sønderborg og Dorothea av Schwarzburg-Sondershausen. Faren hans var den eldste sønnen til hertug Hans den yngre av Slesvig-Holsten-Sønderborg, som selv var en yngre sønn av kong Christian III av Danmark og Norge. Ernst Günther var dermed medlem av en sidelinje til det dansk-norske kongehuset, Huset Oldenburg.

Ernst Günther tok, i motsetning til flere av sine brødre, tjeneste under de danske konger, og var en trofast gjest ved hoffet. 15. juni 1651 giftet han seg på Københavns slott med sin kusine Augusta av Glyksborg. I 1660 grunnla han Augustenborg slott, oppkalt etter hertuginnen.

## Familie
Hertug Ernst Günther døde 79 år gammel 18. januar 1689 på Augustenborg slott. Han ble gravlagt i slottskapellet i Sønderborg slott.

Ernst Günthers enke overlevde ham til 1701, og hadde ifølge hertugens testamente rett til å disponere over godsene. Da parets eldste sønn Frederik var omkommet ved Steenkerke i 1692, og den nest eldste sønn Ernst August hadde konvertert til katolisismen, innsatte Augusta den yngste sønnen Frederik Vilhelm som enearving. Ernst August vendte senere tilbake til den lutherske tro, men testamentet ble, til fordel for Frederik Vilhelm, opprettholdt.

## Referanser

  
## Litteratur
* 
* 
* 
* Jørgensen, Adolph Ditlev: 

## Eksterne lenker
* 
*''Ernst Günther'', gravsted.dk
Frithjof Bettum

**Ole Frithjof Bettum** (1900–1984) var en advokat og Høyre-politiker fra Sandefjord. Han var stortingsrepresentant i én periode 1945–49, og varaordfører i Sandar kommune 1932–34. Han huskes best som Anders Jahres kompanjong i sakførerpraksis og i Jahres rederivirksomhet fra 1955 til 1969. Samarbeidet med Jahre ble videreført av sønnen Bjørn Bettum.
## Liv og virke
Faren Magnus Larsen var skipsfører og -reder i Sandar. Frithjof Bettum tok artium i 1918 og ble cand.jur. i 1924. Han drev sakførerpraksis i Sandefjord 1926–1976.

Frithjof Bettum var medlem av Sandar kommunestyre fra 1928 til 1937 og 1945 til 1955. Han var varaordfører i perioden 1932&ndash;1934. Bettum ble valgt inn på Stortinget ved stortingsvalget 1945. Han ble ikke gjenvalgt. Han var vararepresentant i perioden 1950&ndash;1953.

Bettum var distriktspolitisjef i Vestfold i 1945.

Bettum var en av tre partnere i Anders Jahres Rederi fra 1955 til 1969, og leder av forstanderskapet til Anders Jahres Humanitære Stiftelse fra 1966 til 1978. Da Jahre trådte tilbake i 1979 publiserte Bettum heftet *Anders Jahre som donator*, som ble utsendt sammen med selskapets årsberetning. Sønnen Bjørn Bettum overtok som leder av Jahres forretningsvirksomhet Kosmos i 1978.

## Referanser


## Eksterne lenker
*
Akademika forlag

**Akademika forlag** var et norsk akademisk forlag opprettet i 2012 som en følge av en sammenslåing av Tapir Akademisk Forlag og Unipub. Det inngikk som en del av Akademika-konsernet som ble eid av Studentsamskipnaden i Trondheim (SiT) og Studentsamskipnaden i Oslo (SiO). I 2014 ble forlaget oppkjøpt av Fagbokforlaget og fusjonert inn i dette forlaget.

Forlaget utga lærebøker, forskningslitteratur og sakprosa – på papir og i elektronisk form – og samarbeidet med norske fagmiljøer. Akademika forlag produserte også doktoravhandlinger og kompendier for universitet og høyskoler. Forlaget utga omkring 160 nye titler i året, hadde 32 ansatte og en omsetning på nærmere 40 millioner kroner i 2012. 

Forlagets viktigste produktområder var:

*Lærebøker for høyere utdanning 
*Fagbøker for profesjonsmarkedet 
*Sakprosa 
*Forskningslitteratur og tidsskrift

## Referanser


## Eksterne lenker
*
Coscinocera rothschildi

***Coscinocera rothschildi*** er en sommerfugl som hører til familien påfuglspinnere (Saturniidae).

## Utseende
En meget stor, brun påfuglspinner. Hannens vingespenn er ca. 160 millimeter, hunnen er litt større. Hannens forvinger er litt sigdformede, bakvingene trukket ut til en lang stjert. Arten er temmelig ensfarget brun, vingenes gjennomsiktige flekker er ganske små og omgitt av en svart ring. Hunnen er lysere brun, de gjennomsiktige flekkene er større og dråpeformede og bakvingen er ikke trukket ut til en stjert, men har en bredt forlenget bakflik.

## Levevis
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.

## Utbredelse
Arten finnes på Halmahera.

## Systematisk inndeling
Den blir ofte regnet som en underart av *[[Coscinocera hercules]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae 
************** Slektsgruppen Attacini – inneholder mange svært store arter
*************** Slekten *[[Coscinocera]]* Butler, 1879 
**************** *Coscinocera rothschildi* LeMoult, 1933

## Kilder
* Bilder av arten

## Eksterne lenker
* 
* Saturniidae Web - *Coscinocera rothschildi* http://www.saturniidae-web.de/Coscinocera%20rothschildi.htm
Callosamia angulifera

***Callosamia angulifera*** er en slekt av sommerfugler som hører til familien påfuglspinnere (Saturniidae).

## Utseende
En middelsstor til stor (vingespenn 80-110 millimeter) påfuglspinner. Hunnen er mest lyst rødbrun, hannen mørkt gråbrun på grunnfarge. Forvingene er ikke eller lite sigdformede. I vingespissen er det en liten øyeflekk. Hver vinge har en liten, mer eller mindre L-formet, hvit flekk og en hvit tverrstripe utenfor denne. Den ytre delen er lysere enn den indre.
Larven er naken, tykk og trinn, lys grønn med noen få korte, røde eller gule pigger.

## Levevis
Larvene lever på tulipantre (*Liriodendron tulipifera*) og magnolia (*Magnolia* spp.). De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.

## Utbredelse
Arten er utbredt i det østlige Nord-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae 
************** Slektsgruppen Attacini – inneholder mange svært store arter
*************** Slekten *[[Callosamia]]* Packard, 1864
**************** *Callosamia angulifera* (Walker, 1855)

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.

## Eksterne lenker
* 
* Saturniidae Web - *Callosamia angulifera*. Med bilder av de fleste artene http://www.saturniidae-web.de/Callosamia%20angulifera.htm
José Manuel Flores

**José Manuel Flores Moreno**, (født 6. mars 1987), bedre kjent som **Chico Flores**, er en spansk fotballspiller som spiller for CF Fuenlabrada.

## Klubbkarriere
### Tiden som juniorspiller
Chico startet sin profesjonelle fotballkarriere for Cádiz CF, i hans egen hjemby. Han spilte tre kamper for førstelaget i 2006-2007. I perioden 2007–2008 var han på lån to ganger, først til Racing Club Portuense og senere dro han til FC Barcelona B. I hans tid i Barcelona rykket laget opp fra fjerde divisjon til tredje divisjon. Ved sesongslutt signerte han en toårskontrakt med Unión Deportiva Almería, i La Liga.
I 2009-2010-sesongen bidro Chico med 27 kamper så klubben igjen opprettholdt sin toppdivisjons-status, etter å ha avsluttet på 13.-plass.

### Genoa
I juli 2010 signerte Chico for to år med den italienske klubben Genoa, for 4 millioner euro. Han spilte mindre enn halvparten av Serie A-kampene den første sesongen. 22. juli 2011 ble Mallorca enige med Genoa om å låne Chico ut sesongen, med et alternativ om å kjøpe spilleren etter lånet. Han spilte 33 kamper i sin første sesong som høyre back og midtstopper, og sikret dermed Mallorca 8.-plassen i La Liga 2011/12.

### Swansea City
10. juli 2012 signerte Chico for Premier League klubben Swansea City for 2 millioner pund, med den tidligere Mallorca-treneren Michael Laudrup. Han debuterte 18. august ved å spille hele kampen, og Swansea vant 5-0 over Queens Park Rangers på bortebane.
1. september 2012 fikk Chico sitt første røde kort i Premier League kampen som endte 2-2 mot Sunderland, etter 71 minutter ble han sendt ut direkte for høy fot mot franskmannen Louis Saha. I Capital One Cup-kampen mot Liverpool FC 31. oktober skåret Chico sitt første mål for Swansea etter 34 minutter. Senere i kampen fikk spanjolen en skade i benet, og måtte stå over de to neste kampene som endte uavgjort mot Chelsea og Southampton.

## Landslagskarriere
I oktober 2008 fikk Chico sin landslagsdebut for det spanske U21-laget. Han ble kalt inn til laget som deltok i U21-EM i Sverige.

## Meritter
;Swansea City
* Den engelske liagecupen (1): 2012/2013

## Referanser


## Eksterne lenker
* 
* 
* Mallorca official profile
* BDFutbol profile
* Futbolme profile
* Stats and bio at Cadistas1910
Henry

**Henry** kan ha flere betydninger:
*Henry (navn)
*Henry (enhet)
*Henry (Illinois)
*Henry (film)

## Se også
*Henry County
*Henrik
Sigval Maartmann-Moe

**Sigval Maartmann-Moe** (født 23. mai 1921 i Kristiania, død 7. juni 2010 i Oslo) var en norsk filmregissør. 

## Filmografi
### Regi
* 1960 – *[[Peter van Heeren]]*
* 1958 – *[[Savnet siden mandag]]*
* 1958 – *[[I slik en natt]]*
* 1952 – *[[Fakkelen til Oslo]]*
* 1951 – *[[Dei svarte hestane]]*

### Produksjonsleder
* 1951 – *[[Dei svarte hestane]]*

### Manus
* 1960 – *[[Peter van Heeren]]*
* 1959 – *[[Vår egen tid]]*
* 1958 – *[[I slik en natt]]*

## Referanser


## Eksterne lenker
*
NCE Subsea

**NCE Subsea** er en næringsklynge i Hordaland og i Sogn og Fjordane som inngår i det nasjonale programmet «Norwegian Centres of Expertise». Klyngen samler mer enn 130 bedrifter, kompetanseaktører og utviklingsaktører med fokus på undervannsløsninger. Klyngen har over  ansatte og omsetter for nærmere 20 milliarder kroner.

## Bransjefokus
I Bergensregionen finnes et av verdens bredeste og sterkeste fagmiljøer innen undervannsteknologi og relaterte bransjer som seismikk, havforskning, havbruk, shipping, sjøforsvar og fiskeutstyr. I tillegg finnes forsknings- og utdanningsmiljøer med stor internasjonal anseelse.

## Referanser


## Eksterne lenker
* NCE SUBSEA sin hjemmeside
* Norwegian Centres of Expertise
Tour de France 1907

**Tour de France 1907** var den femte utgaven av Tour de France og ble avholdt fra 8. juli til 4. august. 

Rittet ble vunnet av franskmannen Lucien Petit-Breton, han hadde ledelsen fra 10. etappe til finalen i Paris. Han vant 2 etappeseiere. Emile Georget (6), Marcel Cadolle (1), Georges Passerieu (2), Gustave Garrigou (2) og Louis Trousselier (2) vant de resterende etappene. Det var 33/93 startende som fullførte noe som var en økning på 19 ryttere siden 1904. 

## Endringer fra 1905
Tittelforsvareren René Pottier, stilte ikke til start, etter som han begikk selvmord tidlig i 1907. Antall etapper ble økt med 1 etappe, mens den totale lengden ble noen kilometer kortere. Poengsystemet ble nok en gang brukt for å kåre vinneren. 

Ifølge direktøren av rittet Henri Desgrange, hadde fjelletappene vært så suksessfulle at det skulle sykles i vest-Alpene. Det ble totalt fire fjelletapper. For første gang fulgte en bil med reparerte sykler bak rytterne. Den kunne gi assistanse ved mekaniske problemer. 

## Deltagere
Det var 110 påmeldte deltagere. 93 ryttere sto på startstreken i Paris. Ikke alle rytterne var med som konkurrenter for sammenlagttittelen. En av disse var Henri Pépin. Han hadde to innleide ryttere som syklet med ham. De overnattet på de beste hotellene og spiste på de beste restaurantene. 

## Etapperesultater

## Resultater sammenlagt

## Eksterne lenker
* Letour.fr Historie
* CyclingArchives resultater
NCE Systems Engineering Kongsberg

**NCE System Engineering Kongsberg** er en næringsklynge i Buskerud som inngår i det nasjonale programmet «Norwegian Centres of Expertise». Teknologiklyngen på Kongsberg hadde ved årtusenskiftet omkring  ansatte og en omsetning på 10 milliarder NOK. I dag har dette økt til over  ansatte i Norge og  globalt med en samlet omsetning på over 37 milliarder kroner. 

## Eksterne lenker
* 
* Norwegian Centres of Expertise
1. divisjon volleyball for menn 2010/11

**[[1. divisjon volleyball for herrer]] 2010/11** var det nest øverste nivået i norsk herrevolleyball sesongen 2010-11.

## Seriespillet

### Avdeling A

### Avdeling B

## Rangeringstabell for 1. divisjon

## Eksterne lenker

* Resultater, avdeling A
* Resultater, avdeling B
Tour de France 1906

**Tour de France 1906** var den fjerde utgaven av Tour de France og ble avholdt fra 4. til 29. juli. 

Rittet ble vunnet av franskmannen René Pottier, han vant andre etappe og beholdt ledelsen derifra og inn til finalen i Paris. Han vant i tillegg 5 etappeseiere. Emile Georget (1), Jean-Baptiste Dortignacq (1), Georges Passerieu (2) og Louis Trousselier (4) vant de resterende etappene. Det var 14/48 startende som fullførte noe som var en minsking på 10 ryttere siden 1904. 

## Endringer fra 1905
Direktøren Henri Desgrange var fornøyd med lengden på Tour de France 1905, og økte lengden videre i tillegg til at han la til 2 etapper til. Introduksjonen av fjelletapper hadde også vært en suksess, så flere fjell ble inkludert. 

Poengsystemet i 1905 hadde vært en suksess, når det gjaldt å unngå juksing. Eneste endring fra 1905 var at tidsdifferansen ikke lenger var viktig og det kun ble delt ut poeng. Vinneren fikk 1 poeng, andreplassen 2 poeng, etc. 

Touren gikk også utenfor Frankrike, og var innom Tyskland en tur på den andre etappen. *Flamme rouge* ble også introdusert til rittet. Dette er en markør som fastslo at rytterne hadde kun en km igjen til mål. 

## Deltagere
Det var 100 påmeldte deltagere. 76 ryttere sto på startstreken i Paris. Rytterne kjørte ikke for lag, men de fleste av dem hadde individuelle sponsorer. Det var fire belgiske, en luxembourgsk og en tysk syklist, mens de resterende kom i fra Frankrike. Kun 14 av de startende rytterne fullførte rittet. 

## Etappe-resultater

## Resultater sammenlagt

## Referanser


## Eksterne lenker
* Letour.fr Historie
* CyclingArchives resultater
Hyalophora kasloensis

***Hyalophora kasloensis*** er en sommerfugl som hører til familien påfuglspinnere (Saturniidae).

## Utseende
En temmelig stor (vingespenn  millimeter) påfuglspinner med store, lange vinger. Forvingene er ikke eller ubetydelig sigdformede. Grunnfargen er gråbrun, den ytre delen er lysere. Hver vinge har en mer eller mindre halvmåneformet, lys flekk og en hvit tverrstripe utenfor denne. Spissen av forvingen har en liten øyeflekk.

## Levevis
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand. Denne arten lever i tørre dalstrøk mellom fjellene.

## Utbredelse
Arten er utbredt i det vestlige Nord-Amerika.

## Systematisk inndeling
Arten blir noen ganger slått sammen med *[[Hyalophora euryalus]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Saturniinae 
************** Slektsgruppen Attacini – inneholder mange svært store arter
*************** Slekten *[[Hyalophora]]* Duncan, 1841
**************** *Hyalophora kasloensis* (Cockerell, 1914)

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.
* Bilder av arten

## Eksterne lenker
* 
* Saturniidae Web - *Hyalophora kasloensis*. Med bilder av arten http://www.saturniidae-web.de/Hyalophora%20kasloensis.htm
Colbjørn Helander

**Colbjørn Henry Helander** (født 7. september 1911, død 13. januar 1962) var en norsk manusforfatter. Han debuterte 1952 med filmen *Nødlanding*. 

## Filmografi
### Manus
* 1952 – *[[Nødlanding (film)|Nødlanding]]*
* 1958 – *[[I slik en natt]]*
* 1959 – *[[Vår egen tid]]*
* 1961 – *[[Hans Nielsen Hauge (film)|Hans Nielsen Hauge]]*
* 1962 – *[[Lykke og krone]]*

## Referanser
Tour de France 1908

**Tour de France 1908** var den sjette utgaven av Tour de France og ble avholdt fra 13. juli til 9. august. 

Rittet ble vunnet av franskmannen Lucien Petit-Breton som var tittelforsvarer. Han hadde ledelsen fra 2. etappe til finalen i Paris. Han vant 5 etappeseiere. Georges Passerieu (3), François Faber (4), Georges Paulmier (1) og Jean-Baptiste Dortignacq (1) vant de resterende etappene. Det var 36 av 114 startende som fullførte, noe som var en økning på 19 ryttere siden 1904. 

## Endringer fra 1907
Ruten var tilnærmet lik som den var i 1907. Reglene var også de samme, så det var poengsystemet som avgjorde vinneren av rittet. Det ble også gjort tiltak som skulle gjøre at syklistene enklere kunne reparere sine sykler. 

## Deltagere
Før rittet hadde 162 ryttere meldt seg på, 114 startet og 36 fullførte. Rytterne hadde ikke mulighet for å bytte sykler, så alle syklistene syklet i samme kategori. De ulike rytterne ble sponset av ulike sponsorer. Felles sponsorer dannet ofte et lag, der rytterne slo seg sammen og samarbeidet. Favoritt før rittet og vinner, Lucien Petit-Breton, var støttet av der sterkeste laget Peugeot–Wolber. 

## Etapperesultater

## Resultater sammenlagt

Lucien Petit-Breton ble den første rytter til å vinne rittet to ganger. 

**Andre konkurranser**
Rytteren som ble nr 2 sammenlagt vant «pneus démontables»-konkurransen. Den organiserende avisen og hovedsponsoren utdelte *meilleur grimpeur*, den uoffisielle Klatretrøya, til Gustave Garrigou.

## Eksterne lenker
* Letour.fr Historie
* CyclingArchives resultater
Liste over Nord-Koreas utenriksministre

**Nord-Koreas utenriksminister** er medlem av regjeringen. Alle ministre i den totalitære ettpartistaten representerer Koreas arbeiderparti.